
Р Е П У Б Л И К А   С Р Б И Ј А 

Основна школа

„РАТКО ЈОВАНОВИЋ“

Бр. 145/2
17. 04. 2026. год.

К Р У Ш Ч И Ц А


На основу чл. 99. и члана 119. став 1.  тачка 1) Закона о основама система образовања и васпитања (“Службени гласник РС”, број 88/17, 27/18- др. закон, 10/19, 24/20 129/21, 92/23 и 19/25 ), Школски одбор Основне школе “Ратко Јовановић” у Крушчици, на седници одржаној 17.04.2026. године донео је
П Р А В И Л Н И К

О УНУТРАШЊОЈ ОРГАНИЗАЦИЈИ РАДА 
Основне школе '' Ратко Јовановић ''
К р у ш ч и ц а
I. ОСНОВНЕ ОДРЕДБЕ
Члан 1.

Правилником о унутрашњој организацији рада Основне школе “Ратко Јовановић” у Крушчици, (у даљем тексту: Правилник) уређује се унутрашња организација рада Основне школе “Ратко Јовановић”  (у даљем тексту: Школа).
Члан 2.

Одредбама Правилника уређује се унутрашња организација рада матичне школе и издвојених одељења Школе.
II. ОРГАНИЗАЦИЈА РАДА ШКОЛЕ
Члан 3.

Школа обавља делатност образовања и васпитања у седишту у Крушчици, (у даљем тексту: матична школа), и у издвојеним одељењима у:

1) Високој,
2) Радошеву

3) Гривској 
Члан 4.
У згради матичне школе користе се:

· шест  учионица опште намене, 
· кабинет информатике
· фискултурна сала, 
· отворени спортски терени за кошарку, рукомет, одбојку и мали фудбал,

· канцеларија директора,

· канцеларија секретара, дипломираног економисте за финансијско-рачуноводствене послове и социјалног радника, 
· наставничка канцеларија,
· школска библиотека,  
· архива Школе.

· адаптирана ђачка кухиња за организовану исхрану ученика,
· две просторије за  домара и помоћне раднике и
· котларница
Члан 5.


ИО Висока:  једна школска зграда са 5 учионица опште намене, наставничка канцеларија, библиотека, спортски земљани терени, кошаркашки терен ( бетонски ), дворишни простор и котларница.

ИО Радошево: једна школска зграда са две учионице.


ИО Гривска: једна школска зграда са две учионице.

Члан 6.

Радом Школе руководи директор Школе (у даљем тексту: директор). 
Члан 7.

Образовно-васпитна делатност у Школи се обавља у оквиру петодневне радне недеље, од понедељка до петка, а суботом и недељом у складу са школским календаром и плановима и програмима Школе.
Пратећи послови (административно-финансијски и помоћно-технички послови) обављају се у оквиру петодневне радне недеље.
Од правила из става 2. овог члана одступа се ако то захтевају потребе рада Школе, а нарочито потребе образовно-васпитне делатности.
Члан 8.

Образовно-васпитна делатност у матичној  школи обавља се у једној смени и то преподневној.
Настава у матичној школи почиње у 8.30 часова.
Дежурни наставници у Школу долазе 30 минута пре почетка наставе у смени и у Школи остају 30 минута по завршетку шестог часа.
Пре почетка прве смене могу се заказивати предчаси, у складу са распоредом часова.
Члан 9.

У издвојеним одељењима образовно васпитни рад обавља се само у првој сме​ни и то у: 

- ИО  Високa и  ИО Радошево настава почиње у 8.30 часова, 
- ИО  Гривска у  7.45 часова,
Дежурни наставници у ИО Висока долазе 30 минута пре почетка наставе у смени.

Пре времена наведеног у ставу 1. овог члана могу се заказивати предчаси, у складу са распоредом часова.
Члан 10.

Ученици имају велике и мале одморе.
У матичној школи у Крушчици и ИО Радошево, велики одмор траје 35 минута и ученици га користе после другог часа.

 У ИО Висока има два велика одмора и то: после 1. часа - одмор траја 15 минута, а после 2. часа одмор траја 25 минута.

У ИО Гривска велики одмор траје 25 минута и ученици га користе после другог часа.
Мали одмори трају по пет минута и ученици их користе између часова.
Члан 11.

Запослени у Школи имају право на одмор у току дневног рада у складу са За​коном о раду  

Наставно особље  дневни одмор користи за време великог одмора, а административно и помоћно-техничко особље по распореду који утврди директор.
Члан 12.

Директор у оквиру осмочасовног радног времена ради у првој смени.

Члан 13.

Административно-финансијско особље Школе ради само у првој смени, од 7.30  до 14.00 часова.
Члан 14.

Помоћно-техничко особље у матичној школи ради у првој смене.
Прва смена почиње у 7.00 часова, а завршава се у 15.00 часова.

Руковалац парних котлова у матичној школи, у грејној сезони  ради од 6.00  до 14.00 часова .
Члан 15.

Помоћно-техничко особље у издвојеним одељењима ради само у првој смени, од 7.00 до 15.00 часова.
III. ЗАВРШНЕ ОДРЕДБЕ
Члан 16.

Ступањем на снагу овог Правилника престаје да важи Правилник о унутрашњој организацији рада Основне школе ,,Ратко Јовановић“ Крушчица, дел. бр. 3/2 од 10.01.2019. године.
Председник школског одбора:
Милош Јоксимовић
___________________
Правилник је заведен под деловодним бројем 145/2, од 17. 04. 2026. године, објављен је на огласној табли Школе дана 17.04.2026. године, а ступио је на снагу дана __________. године.
Секретар Школе:

Ана Симановић
_____________________

